kalixlouiis/myanmar-wikipedia-corpus huggingface dataset:
စစ်ကိုင်းမင်း နန်းတက်သောအခါ နန်းမတော်ကို ရွှေတိုက်တော်သိမ်း အောက်ပါရတနာများ ထုတ်ပေးခဲ့သည် - ဗဒုံမင်းလက်ထက် တရုပ်ဥတည်မင်း ဆက်သော ပုလဲ ၁၀၈ လုံးပါ ပုလဲသွယ် မဇ္ဈိမတိုင်း ဗရဌပူရမင်း ဆက်သော ရတနာရောင်စုံခြယ် ခါးစည်း လက္ခနောင်းမင်း ဆက်သော ရတနာစီ ခြခရာသီး လည်ကပ်၊ ကျောက်စီ ခါးစည်း၊ ပုလဲကုံးများ ဝဇ္ဇီတိုင်း ဝေသာလီမင်း ဆက်သော စိန်သွယ်ချ စိန်ကြိုး ၅ ကုံး၊ စိန်ဘယက် ၇ ကုံး၊ စိန်ခရာသီး လည်ဆွဲ ၁ ကုံး၊ စိန်နားကပ် ရန်စုံ ၁၀ ရန်၊ ပတ္တမြားနားကပ် ၁ ရန်၊ စိန်စီ ရွှေခြေချင်း ၁ ရန်၊ နဂါးပုံ ရွှေခြေချင်း ၁ ရန်၊ စိန်ဒေါင်းရုပ်ပါ ရွှေဘီး ၁ ချောင်း၊ မြဒေါင်းရုပ်ပါ စိန်ဘယက် ၁ ကုံး ထားဝယ်မြို့ဝန် ရွှေတောင်နန္ဒသူ အင်းဝသို့ အခစားရောက်သော် နန်းမတော်ကို မယ်ကယ်သား (Aglaia odoratissima) နားပန်ကို ဆက်သသည်။
နန်းမတော်က ထိုနားပန်ကို နှစ်မြတ်လွန်း၍ စာဆိုတော်တို့ (ဦးဘုန်း၊ ဦးအိ၊ လူ ဦးမင်း၊ ဖိုးသူတော် ဦးမင်း၊ ဦးအေး) အား စာချိုးစေရာ စာစပ်ကောင်းလှသဖြင့် ထောင်ထုပ် တစ်ထုပ်စီ ချီးမြှင့်ဖူးသည်။
၁၁၈၉ ခု၊ ကဆုန်လပြည့်ကျော် ၁၄ ရက်တွင် တောင်ငူမြို့ကို ရသည်။
သမီးရတနာ ပလိုင်းမင်းသားအား ဖွားဖူးသော်လည်း ၆ နှစ်အရွယ်တွင် ကျောက်ရောဂါဖြင့် လွန်သည်။
ညိုမြ။
"ကုန်းဘောင်ရှာပုံတော်"၊ သတ္တမကြိမ်။
ရာပြည့် စာအုပ်တိုက်။
၂၀၀၃၊ ဒီဇင်ဘာ။
အသက် ၃၇ နှစ်အရွယ် ၁၁၈၃ ခု၊ တန်ဆောင်မုန်းလပြည့်ကျော် ၁၃ ရက်၊ ကြာသပတေးနေ့တွင် မနောဟရထီးဖြူအောက်ဝယ် မယ်သဲကို ဖွားသည်။
နတ်တော်လဆန်း ၅ ရက်၊ ကြာသပတေးနေ့တွင် သမီးတော်အား မြပုခက် တင်တော်မူသည်။
ခမည်းတော်က သမီးကို သီရိတိလောကမြတ်စွာ ဘွဲ့ ပေးသည်။
ထိုသမီးကို ၁၁၈၉ ခု၊ ကဆုန်လပြည့်ကျော် ၁ ရက် (၁၈၂၇ မေ ၁) တွင် ပန်းတောင်းမြို့၊ သလဲတန်းလှေ၊ ရတနာကနား၊ ပတ္တမြားစိန်မြစီ ရွှေသားနန်းဆွဲ ကွမ်းအုပ်နှင့် ကျွန်မိန်းမ ၄ ယောက် သနားသည်။
၁၁၉၅ ခု၊ တပို့တွဲရောက်သော် နားထွင်းမင်္ဂလာပြုပေးပြီး မဟာရတနာဒေဝီ ဘွဲ့ ချီးမြှင့်သည်။
မယ်သဲမှာ နောင်တွင် မင်းတုန်းမင်းနှင့် လက်ဆက်ကာ အလယ်နန်းတော်မိဖုရားကြီး ဆင်ဖြူမရှင် ဖြစ်လာသည်။
ကုသိုလ်တော်များ နန်းမတော် တစ်ပါးတည်းလှူသော ကုသိုလ်တော်များမှာ အောက်ပါအတိုင်း ဖြစ်သည် မောင်သန်းဆွေ(ထားဝယ်)။
"နန်းမတော်မယ်နု ရှင်းတမ်း"။
ပညာရွှေတောင် စာအုပ်တိုက်၊ ရန်ကုန်။
၂၀၀၉၊ စက်တင်ဘာ။
- အမရပူရမြို့၊ ပုထိုးတော်ကြီး ခေါ် မဟာဝိဇယရံသီ စေတီတော် အာရာမ်ပြင်ရှိ မဟာမေရု မကုဋဃဏ္ဍရာဇာ ခေါင်းလောင်း အင်းဝမြို့၊ မဟာအောင်မြေဘုံစံ အုတ်ကျောင်း အင်းဝမြို့တော်မှ အပြင်မြို့ရိုး တောင်မျက်နှာရှိ ဟံသာဝတီတံခါးသို့ ဆက်သည့် မဟာဇေယျပထ အုတ်တံတား ဖလံခုံရွာ အနောက်တိုက်ရှိ ဉာဏ်တော် ၁၀၀ မြင့် စေတီ စလင်းမင်းသား ဦးအိုနှင့် တစ်ဆူစီတည်ရာ မြောက်ဘက်စေတီမှာ နန်းမတော်ကုသိုလ် ဖြစ်သည်။
စစ်ကိုင်းမင်းနှင့် နှစ်ပါးလှူ ကုသိုလ်တော်များမှာ အောက်ပါအတိုင်း ဖြစ်သည် - မင်းကွန်း ပုထိုးတော်ကြီး မြောက်ဘက် ဆင်ဖြူတက်ဆိပ်ရှိ တောင်စဉ် ၇ ထပ်၊ အာလိန် ၅ ဆင့်ခံ လိုဏ်မုခ်စောင်းတန်းနှင့် ရှင်ဖြူဘုရား မင်းကွန်း ပုထိုးတော်ကြီး အနောက်မြောက်ရှိ မဟာဝေယံဘုံသာတောရ ဇေတဝန်ကျောင်းတိုက် စစ်ကိုင်းမြို့ စကုမော် အထက်မြစ်ဆိပ်မှ အောင်ချာဇိန ရွှေဘုံသာစေတီ စစ်ကိုင်းမြို့ ရာဇမဏိစူဠာစေတီ အရှေ့တောင်မှ လောကချမ်းသာစေတီ အညာသီဟတောစေတီအား ပြင်လှူခြင်း ရွှေကြက်ယက်စေတီနှစ်ဆူအား ပြင်လှူခြင်း ရွှေဆပ်သွားဘုရား ပြင်လှူခြင်း မန္တလေးတောင်ပေါ်ရှိ ဘုရားနှင့် စောင်းတန်း၊ ဇရပ်၊ ရေကန်များ စစ်ကိုင်းမြို့ အောင်မြေလောကဘုရား တောင်ဘက် ဧရာဝတီမြစ်ကမ်းရှိ ဥမင်ဇရပ် ၂ ဆောင် ပဇ္ဈိမဒေသရှိ မဟာဗောဓိပင်သို့ အလှူတော်ကျောက်စာ အမရပူရမြို့ အနောက်တောင်ဘက် မင်္ဂလာဝေယံကျောင်းတိုက်တွင်းရှိ မဟာဝိဇယရံသီစည်းခုံ ပုထိုးတော်နှင့် မဟာမေရုဋဃဏ္ဍရာဇာ ခေါင်းလောင်း အင်းဝ အနောက်တောင်ယွန်း၊ မဟာမြတ်မုနိစေတီ အနောက်ရှိ မဟာသကျသီဟရုပ်ပွားနှင့် ကိန်းဝပ်ရန် ပြာသာဒ်၊ ကျောက်ဖြူပလ္လင် အင်းဝမြို့ ရွှေစည်းခုံဘုရားအနီး ဘုံကျော်မဟာအောင်မြေဘုံသာကျောင်းနှင့် တံတိုင်း မဟာရာမ် ကျောင်းဦးပြာသာဒ် အင်းဝရှိ ဘိုးတော် ဆင်ဖြူရှင် စံနန်းမြေ၌ လှူသော သမုတ်သိမ် မြန်အောင်မြို့ မြန်အောင်ဘုံသာစေတီ အင်းဝရှိ မဟာသကျရံသီ ကျောက်ဖြူရုပ်ပွား အင်းဝ အနောက်တောင်ရှိ အလုံဝန်ကြီးကျောင်းတိုက်အတွင်းရှိ မဟာဗောဓိပင် အင်းဝ စွယ်တော်စင်အနီးရှိ သကျမုနိရုပ်ပွား အခြား ရှင်ပြု၊ သင်္ကန်းလှူ၊ ဘုရားပြင်၊ ကန်ဖော်အလုပ်များ များစွာရှိသေးသည်။
ဘဝနိဂုံး ၁၁၉၉ ခု၊ ကဆုန်လပြည့်ကျော် ၁၂ ရက် (၁၈၃၇ ဧပြီ ၃၀) တွင် နှစ်ပါးသဘောညီပြီး နန်းကို သာယာဝတီမင်းအား လွှဲကာ စစ်ကိုင်းမင်း နန်းဆင်း၍ မဟာသကျသီဟဘုရားအနီး၌ စံနန်းနှင့် နေသည်။
၁၂၀၁ ခု၊ တပေါင်းလပြည့်ကျော် ၁၀ ရက် (၁၈၄၀ မတ် ၂၇) တွင် ရွှေဓားဗိုလ်မင်းသား (ခဝင်းငယ်)၊ ဗိုလ်ခမ်းကျော်၊ ဗိုလ်ရွှေမောင်တို့ ဦးစီးသော လူ ၁၅၀၀ သည် မတ္တရာတစ်လွှား၌ ပုန်စားသည်။
သာယာဝတီမင်း လိုက်လံနှိမ်နင်းရာ သီပေါမြို့စပ်၌ ငဝင်းငယ်၊ ငရွှေထွေး၊ ငထွန်းလှ၊ ငအိ၊ ငရွှေပြား၊ ငသာအိ၊ ငပုည ဆိုသူများကို ဖမ်းမိသည်။
စစ်မေးရာ နောင်တော် နန်းပြန်ရရန် နန်းမတော်နှင့် စလင်းစားတို့ ပေါင်းကြံကြောင်း အစစ်ခံသည်။
နန်းမတော်ကိုမေးရာ ဝန်ခံ၍ ၁၂၀၁ ခု၊ ကဆုန်လဆန်း ၁၂ ရက် (၁၈၄၀ မေ ၁၂) တွင် ရေချသည်။
သူ့ကျွေးရှိက ဆပ်ရမည် နောက်ဆုံးဆန္ဒအနေဖြင့် ဆရာရင်း ဦးဗုဓ်အား ကန်တော့လိုကြောင်း ပြောသဖြင့် ပို့ဆောင်ရာ နန်းမတော်က ဦးချပြီး တပည့်တော်မ အဆုံးစီရင်ပါတော့မယ်။
ဆရာတော်ဘုရားကို နောက်ဆုံး ဖူးမြော်ကန်တော့ကြောင်းပါဘုရား ဟု လျှောက်သည်။
ဆရာတော်က စာကြည့်ရာမှ မယ်နုဘက်လှည့်ပြီး မိနု ... သူ့ကြွေးရှိရင် ဆပ်ရလိမ့်မယ် ဆိုလေရာ ဟောမိန့်ချက်ကို ကျေနပ်ပြီး ရေချရာသို့ ရဲရဲကြီး လိုက်ပါသွားသည်ဟု ရေးသားကြသည်။
အခြေမှတ်စုများ ကိုးကား Category:မြန်မာ မင်းမျိုးမင်းနွယ်များ‎ Category:ကုန်းဘောင် မင်းဆက်။
မင်းလှခံတပ်တိုက်ပွဲအပြီး တတိယ အင်္ဂလိပ် - မြန်မာစစ် ပြီးဆုံးပြီးနောက် ၁၈၈၅-ခုနှစ်၊ နိုဝင်ဘာ ၂၉ ရက်၌ ရတနာပုံ ရွှေမန္တလေးမှ သီပေါမင်းနှင့် မိဖုရားခေါင်ကြီး စုဖုရားလတ်တို့အား အိန္ဒိယနိုင်ငံ၊ ရတနာဂီရိ သို့ ဖမ်းဆီးခေါ်ဆောင်သွားခြင်းကို ပါတော်မူခြင်းဟု ခေါ်ဆိုသည်။
သီပေါမင်းကို လက်နက်ချရန် ဖြောင်းဖျ၍ နိုဝင်ဘာလ ၂၉ ရက်နေ့တွင် သူရိယ သင်္ဘောဖြင့် တင်ဆောင်ကာ ရတနာဂီရီသို့ ခေါ်ဆောင် သွားလေသည်။
၁၈၈၆ ခုနှစ်၊ ဇန်နဝါရီလ ၁ ရက်နေ့တွင် ဘုရင်ခံချုပ် လတ်မင်းကြီး ဒပ်ဖရင် အမိန့်ပြန်တမ်း ထုတ်ပြန်သည်မှာ "ဝိတိုရိယ ဘုရင်မကြီး၏ အမိန့်အရ သီပေါမင်း အုပ်ချုပ်ခဲ့သော ပိုင်နက် ဒေသ အားလုံးသည် သီပေါမင်း လက်အောက်ခံ မဟုတ်တော့၍ အရှင်သခင် ဘုရင်မကြီး၏ ပိုင်နက်တွင် တစိတ် တဒေသ အဖြစ် ပါဝင်ခဲ့ပြီ ဖြစ်သည်။
အရှင်သခင် ဘုရင်မကြီး၏ အလိုတော် အတိုင်း ထိုဒေသများကို အိန္ဒိယ ဘုရင်ခံချုပ်နှင့် ဘုရင်ခံတို့က အခါအားလျော်စွာ ခန့်အပ်သွားမည့် အရာရှိများမှ တဆင့် စီရင် အုပ်ချုပ်လိမ့်မည် ဖြစ်ကြောင်း ကြေညာအပ်သည်" ဟု ဖြစ်လေသည်။
လွတ်လပ်သော အထက် မြန်မာနိုင်ငံသည်လည်း တစခန်းသိမ်း၍ ဗြိတိသျှအင်ပါယာ အတွင်းတွင် အိန္ဒိယ ပြည်နယ်များ ကဲ့သို့ပင် ပြည်နယ် တစ်ခု ဖြစ်လာရ လေတော့သည်။
သီပေါမင်း ပါတော်မူ၍ မြန်မာတို့ ဝမ်းနည်းစွာ နှုတ်ဆက်နေရပုံ သီပေါမင်း၏ အခြွေအရံများ ဦးဖိုးကျား ရေးသားသော ပါတော်မူခြင်း တတိယ အင်္ဂလိပ် - မြန်မာစစ် ကိုးကား ကဏ္ဍ:မြန်မာနိုင်ငံ၏ သမိုင်း ကဏ္ဍ:ကုန်းဘောင် မင်းဆက်။
(၁) အကြောင်းခံ သာသနာနှစ် (၂၄၁၅) ကြာပြီးနောက် စတုတ္ထနှင့်ပဉ္စမအကြိမ်ကြားတွင် နှစ်ပေါင်း (၂၀၀၀) ခန့် ကြာမြင့် ခဲ့သည့်အတွက် ပေရွက်ပေါ်တင်ထားမှုသည် ရာသီဥတုနှင့်ပိုးမွှားအန္တရာယ်တို့ကြောင့် ကြာရှည်ခံနိုင် မှုမရှိဘဲ ဖြစ်လာခြင်း မူကွဲများဖြစ်ပေါ်လာခြင်းတို့အပေါ် အကြောင်းပြု၍ တင်ခဲ့သည်။
(၂) သာသနာနှစ် = (၂၄၁၅) နှစ် (၃) နေရာ = မြန်မာနိုင်ငံ မန္တလေးမြို့ ရတနာပုံနေပြည်တော် (၄) ခေါင်းဆောင် = အရှင်ဇာဂရမထေရ် (၅) သံဃာဦးရေ = ရိုးရိုးရဟန်းပေါင်း (၂၄၀၀) (၆) မင်း = မင်းတုန်းမင်း (၇) ကြာမြင့်ချိန် = နှုတ်ဖြင့်ရွတ် (၅) လ (၃) ရက် ကျောက်ထက်တင် (၇) နှစ် (၆) လ (၁၄) ရက် - သာသနာနှစ် (၂၄၁၅) နှစ် ကြသော် ပေရွက်ပေါ်တင်ထားသော ပိဋကတ် (၃) ပုံတို့သည် ရာသီဥတုနှင့် ပိုးမွှားအန္တရာယ်တို့ကြောင့် ပျက်စီးလာခဲ့ခြင်းနှင့် အချို့မူကွဲများ ဖြစ်ပေါ်လာခြင်းတို့ကြောင့် အရှင်ဇာဂရ မထေရ် ဦးဆောင်သော ရဟန်း (၂၄၀၀) ပါဝင်သော သံဃာထု သည် ထောက်ပံ့ကူညီပေးသော မင်းတုန်းမင်း၏ မင်းထု နှင့် သာသနာဝင်များ ပြည်သူလူထု စသော ထု (၃) ထု ပူးပေါင်းပြီး မန္တလေးမြို့ ရတနာပုံနေပြည်တော်တွင် သင်္ဂါယနာတင်ခဲ့ကြသည်။
- နှုတ်ဖြင့်ရွတ်ဆိုတင်ခဲ့ခြင်းသည် (၅) လနှင့် (၃) ရက် ကြာမြင့်ခဲ့ပြီးနောက် ပိဋကတ်တော်များကို ကမ္ဘာတည်သရွေ့ကြာရှည် မပျက်စီးရလေအောင် စကျင်ကျောက်ပြားအပေါ်၌ ထွင်းထုရေးသားခဲ့ရာ စကျင်ကျောက်ဖြူအပြားပေါင်း (၇၂၉) ချပ်ရရှိခဲ့ပြီး အချိန်အားဖြင့် (၇) နှစ် (၆) လ နှင့် (၁၄) ရက် ကြာမြင့်ခဲ့ပြီး ယနေ့တိုင် မန္တလေးလောကမာရဇိန် ဘုရားဝင်းအတွင်း၌ ကမ္ဘာ့အကြီးဆုံးစာအုပ် (The World Biggest Book) ဟူသောအမည်ဖြင့် ကမ္ဘာပေါ်တွင် မြန်မာနိုင်ငံ၏ ဂုဏ်ဆောင်မှတ်တိုင်ကြီး အဖြစ် လွန်စွာထင်ရှားခဲ့ပေသည်။
ဆရာကြီး ဦးမြင့်လွင်(သန့်တည်ပွား)၏ ရေးသားချက် ကိုးကား Category:ကုန်းဘောင်ခေတ် Category:ဗုဒ္ဓဘာသာ။
အိုင်ရစ် အင်္ဂလိပ်ဘာသာဖြင့် ( /'heɪtʃ/; )အမည်အားဖြင့် (aitch) ဖြင့်သော H သည် အခြေခံ လက်တင်အက္ခရာ အင်္ဂလိပ်ဘာသာတွင် အဌမမြောက် အက္ခရာဖြစ်သည်။
သမိုင်း စီမီတစ်အက္ခရာ (ḥêṯ) သည် လည်ချောင်းဖြင့် ပွတ်တိုက်ဗျည်းသံ (ħ)အား ကိုယ်စားပြုထားခြင်းနှင့် တူသည်။
ထိုအက္ခရာပုံစံသည် ခြံစည်းရိုးတစ်ခုမှ ဖြစ်ပေါ်လာပုံရသည်၊။
ယခင် ဂရိအက္ခရာ eta သည် h အားကိုယ်စားပြုခဲ့သည့် အက္ခရာ တစ်ခုဖြစ်သည်။
သို့သော် နောင်အခါတွင် အလွန်ရှည်လျားသော အသံထွက် /ɛː/ အား ညွှန်းဆိုရန်အတွက် အသုံးပြုကြသည်။
Egyptian hieroglyph ခြံစည်းရိုး Proto-Semitic Phoenician heth ဩရိုစကမ်H ဂရိ EtaN24File:Proto-semiticH-01.pngFile:PhoenicianH-01.png64px64px အသုံးပြုပုံ H အက္ခရာ အကြီးအား ကွန်ပျူတာ ယူနီကုဒ်တွင် အမှတ် U+0048 အဖြစ်လည်းကောင်း၊ hအက္ခရာ အသေးအား ယူနီကုဒ်အမှတ် U+0068 အဖြစ်လည်းကောင်း အသုံးပြုကြသည်။
ထို့ပြင် H Bomb သည် နျူကလီးယား လက်နက်ပစ္စည်းဖြစ်သည်။
နိုင်ငံတစ်ကာ ခရီးသွားလုပ်ငန်း မှတ်ပုံတင်ဌာန၏ သတ်မှတ်ချက်အရ H သည် Hungary နိုင်ငံကိုယ်စားပြု အမှတ်အသားတစ်ခုဖြစ်သည်။
H အား NATO အက္ခရာတွင် Hotel ဟူ၍ ခေါ်သည်။
ဂရိ အက္ခရာထဲထွင် Hနှင့်Hhသည် η နှင့် ညီမျှသည်။
ဓာတုဗေဒ ဘာသာရပ်တွင် H သည် Hydrogen အမှတ်အသားတစ်ဖြစ်သည်။
H - Simple English Wikipedia, the free encyclopedia ကိုးကား Category:လက်တင်အက္ခရာ။
ကွန်ပျူတာပေါ်တွင် မြန်မာစာများကို ဖတ်နိုင်၊ ရိုက်နိုင်၊ ပုံနှိပ်နိုင်အောင် ပြုလုပ်ပေးသည့် ဆော့ဖ်ဝဲများ (Myanmar language software) များကို ကွန်ပျူတာသုံး မြန်မာစာစနစ်များဟု ခြုံငုံခေါ်ဆိုကြသည်။
ဖောင့်တစ်ခုတည်း ဖြစ်ပါက ‘မြန်မာစာလုံး စနစ်’ဟု ခေါ်ဆိုနိုင်သည်။
သို့သော် အများစုမှာ စာရိုက် လက်ကွက်စနစ်၊ စာစီစနစ်၊ စာလုံးပေါင်းစနစ်၊ ပုံနှိပ်စနစ် စသည့် အပိုင်းများပါ ပါလာသည့်အခါ ဖောင့်တစ်ခုတည်း မဟုတ်ဘဲ တခြား ပရိုဂရမ်ရေးဆွဲခြင်း ကဏ္ဍများပါ ပါလာသည့်အတွက်‘ကွန်ပျူတာသုံး မြန်မာစာစနစ်’ ဟုသာ ခြုံငုံခေါ်ခြင်းသည် ပိုမှန်ပါသည်။
ပထမ မျိုးဆက် ကွန်ပျူတာသုံး မြန်မာစာစနစ် များမှာ ၁၉၈၀ ကျော်နှစ်ပိုင်းများတွင် အိုင်ဘီအမ်၊ အာတာရီ ကွန်ပျူတာများ ပေါ်တွင် မြန်မာစာများ ရိုက်နိုင်၊ တည်းဖြတ်နိုင်ပြီး၊ ပုံရိုက်ထုတ်ရုံလောက်သာ ရရှိခဲ့သည့် စနစ်များ ဖြစ်သည်။
တချို့စနစ်များမှာ စာလုံး အရွယ်ပင် ပြောင်း၍ မရနိုင်ခဲ့ပါ။
ရန်ကုန် စက်မှုတက္ကသိုလ် နှင့် ရန်ကုန် ကွန်ပျူတာ တက္ကသိုလ် တို့က စတင်စမ်းသပ် တီထွင်ခဲ့သော စနစ်များ ဖြစ်သည်။
စာမျက်နှာ အနည်းငယ်သာ ရိုက်နိုင်သည့် စနစ်များဖြစ်ခဲ့ပြီး၊ စီးပွားဖြစ်အဆင့် အများသုံးနိုင်သည့် အခြေအနေ မရောက်ခဲ့ပါ။
ဒုတိယ မျိုးဆက် ကွန်ပျူတာသုံး မြန်မာစာစနစ် များတွင် ပထမဆုံး ပေါ်ပေါက်ခဲ့သည်မှာ Apple ကွန်ပျူတာ များပေါ်တွင် ၁၉၈၉ က အင်္ဂလန်မှ မြန်မာစာ ပါမောက္ခ John Okell ကြီးကြပ်ပြီး တီထွင်ခဲ့ကြသော Ava Burmese မြန်မာစာ စနစ်ဖြစ်သည်။
အလားတူ အိုင်ဘီအမ် ပီစီများတွင် Microsoft Windows ပေါ်တွင် ဦးဇော်ထွဋ်နှင့် ဦးသက်ကိုကို တို့က ၁၃-၃-၁၉၉၂ ရက်နေ့တွင် မိုက်ခရိုဆော့ဖ် ဝင်းဒိုးသုံး ပထမဆုံး မြန်မာစာစနစ်ကို Pioneer Myanmar font ဟု အမည်ပေးပြီး တီထွင် ဖြန့်ဖြူးခဲ့သည်။
မကြာမီတွင် ‘ဝင်းမြန်မာစာ စနစ်’ဟု အခြား စာလုံးပုံစံ အမျိုးမျိုးဖြင့် စုံစုံလင်လင် ထွက်ပေါ်လာခဲ့သည်။
အလားတူ များမကြာမီတွင် Shwe&Mya, GeoComp, CE စသည့် စနစ်များပါ မိုက်ခရိုဆော့ဖ် ဝင်းဒိုးတွင် အသုံးပြုနိုင်သည့် စနစ်များ ထွက်ပေါ်လာခဲ့ကြသည်။
၂၀၀၀ ခုနှစ်နောက်ပိုင်းတွင် မြစေတီ၊ ဇော်ဂျီစသည့် မြန်မာစာ စနစ်များ ထွက်ပေါ်လာခဲ့သော်လည်း ယူနီကုဒ်နည်းပညာကို မသုံးသေးဘဲ ယူနီကုဒ် စာလုံးနေရာ တချို့ကိုယူ၍ အသုံးပြုထားသည့် စနစ်များလည်း ထွက်ပေါ်လာခဲ့သည်။
တတိယ မျိုးဆက် ကွန်ပျူတာသုံး မြန်မာစာစနစ် ဆိုသည်မှာ ၂၀၀၃ ခုနှစ် နောက်ပိုင်းမှ ထွက်ပေါ်လာသော မြန်မာစာကို ကွန်ပျူတာတွင် မြင်ရရုံ ပုံနှိပ်ရရုံမကဘဲ မြန်မာ ဘာသာဖြင့် ရှာဖွေ တွက်ချက် နှိုင်းယှဉ် အက္ခရာစဉ် အသုံးပြုနိုင်သည့် ယူနီကုဒ် နည်းပညာကို အသုံးပြုထားသည့်‘မြန်မာ ယူနီကုဒ် စနစ်များ’ ဖြစ်သည်။
ISO (International Organization for Standardization) 10646 စံသတ်မှတ်ချက်များဖြင့် ကမ္ဘာ့ အသိအမှတ်ပြု ဘုံသုံးစနစ်အဖြစ် ထွက်ပေါ်လာခြင်း ဖြစ်သည်။
(ဘုံသုံးစနစ် ဆိုသည်မှာ ကမ္ဘာသုံး ယူနီကုဒ် စံသုံးစနစ်ကို သုံးမည်ဆိုလျှင် ယင်းစံအတိုင်း တိတိကျကျ တစ်ပုံစံတည်း လိုက်နာ သုံးစွဲရန် လိုသည်။
သို့မှသာ Microsoft မှ ထုတ်လုပ်သည်များသည် Apple မှ စနစ်များနှင့် ချိတ်ဆက် စကားပြော အသုံးပြုနိုင်မည် ဖြစ်သည်။
ကမ္ဘာ့ဆော့ဖ်ဝဲ ဟာ့ဒ်ဝဲ ထုတ်လုပ်သူ အားလုံးကလည်း ဤစံအတိုင်း လိုက်နာသုံးစွဲပါမည်ဟု အတည်ပြုချက် ရထားပြီးသည့် စနစ်ဖြစ်သည်။
) ကွန်ပျူတာ၏ စွမ်းအင်ကို မြန်မာဘာသာဖြင့် အပြည့်အဝ အသုံးချနိုင်ခြင်းသည် ယင်း၏ အစွမ်းထက်ဆုံး အရည်အချင်း ဖြစ်သည်။
အခြား ယခင် ကွန်ပျူတာသုံး မြန်မာစာ စနစ်ဟောင်းများနှင့် မည်သို့မျှ မယှဉ်သာသော အသုံးဝင်မှု ဖြစ်သည့်အပြင်၊ မြန်မာအက္ခရာများ တင်မကဘဲ ရှမ်း၊ မွန်၊ ကရင် စကားလုံးများကိုပါ ယှဉ်တွဲ အသုံးပြုလာနိုင်ပြီ ဖြစ်သည်။
ပထမဆုံး ပေါ်ထွက်ခဲ့သည့် စနစ်မှာ Myanmar Unicode & NLP Research Center, မြန်မာနိုင်ငံကွန်ပျူတာအသင်းချုပ် MCF ၏ Myanmar3 မြန်မာစာစနစ် ဖြစ်သည်။
ဤမြန်မာ ဝီကီပိဒိယတွင် အသုံးပြုထားသော မြန်မာစာ စနစ်မှာ ဤမြန်မာ ယူနီကုဒ်စနစ်ပင် ဖြစ်သည်။
Myanmar 2018 References Category:မြန်မာနိုင်ငံ၏ ဘာသာစကားများ Category:ကွန်ပျူတာ။
J သည် ဒဿမမြောက် အခြေခံ လက်တင်အက္ခရာတစ်ခုဖြစ်သည်။
J သည် ပုံနှိပ်လုပ်ငန်း၌ အချို့သော ရောမဂဏန်းများ၏နောက်ဆုံး I နေရာတွင် တစ်ခါတစ်ရံအသုံးပြုကြသည်။
ထို့ပြင် အလယ်ခေတ် အဆင့်မြင့်ဂျာမန်ဘာသာတွင် အသုံးပြုခဲ့သေးသည်။
ဂိန်း ဂျောဂျီအို ထရစ်ရှီနို(၁၄၇၈-၁၅၅၀) သည် I နှင့် J ၏ အသံထွက်ကို ကွဲပြားထင်းရှားစေရန်အတွက် သူ၏ Ɛpistola del Trissino de le lettere nuωvamente aggiunte ne la lingua italiana ("Trissino's epistle about the letters recently added in the Italian language") တွင် အသံထွက်များကို ပထမဦးစွာ ခွဲခြားပေးခဲ့သည်။
ပထမဦးစွာ I နှင့် သည် /i/, J သည် /iː/ ကို ကိုယ်စားပြုခဲ့သည်။
သို့သော် ရောမဘာသာတွင် Jနှင့် G ပုံစံမှ အသံထွက် အသစ်များ ပေါ်ထွက်လာသည်။
ထိုအသံထွက်များသည် J နှင့် I အား ကိုယ်စားပြုရန်ဖြစ်လာခဲ့သည်။
ထိုအချိန်တွင် အင်္ဂလိပ်တို့သည် ပြင်သစ် J အား အသုံးပြုခဲ့သည်။
ပြင်သစ် J ၏အသံအနေအထားမှာ အင်္ဂလိပ်ဘာသာရှိ I နှင့် အတော်ပင် ကွာခြားလေသည်။
အသုံးပြုပုံ မည်သို့ပင် ဖြစ်စေကာမူ ယနေ့အချိန်တွင် J အား ကျယ်ပြန့်စွာ အသုံးပြုနေကြပြီး ဖြစ်သည်။
အောက်ပါတို့မှာ နိုင်ငံတကာ အသုံးပြုမှု အချို့ဖြစ်သည်။
အပြည်ပြည်ဆိုင်ရာ တိုင်းတာရေးစနစ်တွင် J သည် ဂျိုး(Joule-အလုပ်ယူနစ်) တစ်ခုအား တိုင်းတာသည်။
အပြည်ပြည်ဆိုင်ရာ ခရီးသွားလုပ်ငန်းရှိ မှတ်ပုံတင်ဌာနတွင် J သည် ဂျပန်နိုင်ငံအား ကိုယ်စားပြုသော အက္ခရာဖြစ်သည်။
ထို့ပြင် NATO အက္ခရာတွင် J သည် ဂျူးလီးယက်(Juliet)ဖြစ်သည်။
အင်္ဂလိပ်ပြက္ခဒိန်တွင် J သည် ဇန်နဝါရီ(January)၊ဇွန်(June)၊ ဇူလိုင်(July) စသည့် လအချို့၏ အဓိပ္ပာယ်အချို့လည်း ဖြစ်နိုင်သည်။
ဖဲကစားရာတွင် J သည် Jacks များကို ကိုယ်စားပြုသော အက္ခရာတစ်ခုဖြစ်သည်။
ထို့ပြင် အချို့ Middle Name ရှိသော သူများအတွက် Jack၊ James၊ John၊ Jesus၊ Jason အစရှိသော အမည်များလည်း ရှိလေသည်။
J - Simple English Wikipedia, the free encyclopedia ကိုးကား Category:လက်တင်အက္ခရာ။
thumb|အဆိုပါစကားလုံးရှိရာ မျက်မမြင်စာ ကုဒ် (, ပြင်သစ် အတွက် "ပဌမ") ကိုဖတ်ရှုနိုင်ပါတယ်။
မျက်မမြင် သင်္ကေတသည်: ⠃⠗⠇စက္ခုနှစ်ကွင်း အလင်းမရသူများအတွက် အက္ခရာ သင်္ကေတများ ရေးရန်၊ ဖတ်ရန်အတွက် အထူးတီထွင်ထားသော နည်းလမ်းဖြစ်သည်။
သမိုင်း နယူးဒေလီသည်နပိုလီယန်အားညအချိန်တွင်အလင်းရောင်မရှိဘဲအသံတိတ်ဆက်သွယ်နိုင်ရန်နည်းလမ်းတစ်ခုအားတုံ့ပြန်သောအားဖြင့် ချားလ်စ် ဘာဘာတီထွင်ခဲ့သောညစာအရေးအသားဟုခေါ်သောထိတွေ့နိုင်သောစစ်ရေးကျင့်ထုံးကိုအခြေခံသည်။
ဘာဘာ၏စနစ်တွင်ဖောင်းကြွအစက် ၁၂ ပုဒ်အစုံသည်အသံ ၃၆ ခုရှိသည်။
စစ်သားများအနေဖြင့်ထိတွေ့မှုဖြင့်မှတ်မိရန်ခက်ခဲလွန်းသဖြင့်စစ်တပ်ကငြင်းပယ်ခဲ့သည်။
၁၈၂၁ တွင် ဘာဘာသည် ပဲရစ်ရှိမျက်မမြင်များဆိုင်ရာ တော်ဝင်အင်စတီကျု သို့သွားရောက်ခဲ့ပြီး လူးဝစ်မျက်မမြင်စာနှင့်တွေ့ဆုံခဲ့သည်။
မျက်မမြင်စာသည်ကုဒ်၏အဓိကချို့ယွင်းချက်နှစ်ခုကိုဖော်ထုတ်ခဲ့သည် - ပထမတစ်ခုမှာအသံများကိုသာကိုယ်စားပြုခြင်းဖြင့်စကားလုံးများ၏စာလုံးပေါင်းကိုမဖော်ပြနိုင်ခြင်း၊ ဒုတိယ၊ လူ့လက်ချောင်းသည်ရွေ့လျားခြင်းမရှိဘဲ ၁၂ အစက် သင်္ကေတတစ်ခုလုံးကိုလွှမ်းခြုံမရပါ၊ ထို့ကြောင့်သင်္ကေတတစ်ခုမှနောက်တစ်ခုသို့လျင်မြန်စွာမရွေ့လျားနိုင်ပါ။
မျက်မမြင်စာရဲ့ဖြေရှင်းချက်က ၆အစက် ဆဲလ်တွေကိုသုံးပြီးအက္ခရာတစ်ခုစီကိုတိကျတဲ့ပုံစံတစ်ခုသတ်မှတ်ဖို့ဖြစ်တယ်။
+မျက်မမြင်စာ ၂၆မျက်မမြင်စာအက္ခရာ (ရောင်စုံအစက်) အခြေခံလက်တင်အက္ခရာဂဏန်း ၁၀ လုံး (အနက်ရောင်အစက်) 40px40px40px40px40px40px40px40px40px40pxအေ/၁ဘီ/၂စီ/၃ဒီ/၄အီး/၅အက်ဖ်/၆ဂျီ/၇အိပ်ခ်ျ /၈အိုင်/၉ဂျေ/၀40px40px40px40px40px40px40px40px40px40pxကေအယ်လ်အမ်အန်အိုပီကြူးအာရ်အဲ့စ်တီ40px40px40px40px40px 40pxယူဗွီအက်ခ်စ်ဝိုင်ဇက်ဒ်ဒဗ္ဗလျူ ကိုးကား Category:ပြင်သစ် တီထွင်မှုများ ကဏ္ဍ:ဒစ်ဂျစ်တယ် ပုံနှိပ်ပညာ။
အခြေခံ အသက်ကယ် အထောက်အကူပြုနည်း () ဆိုသည်မှာ ကျန်းမာရေးစောင့်ရှောက်မှုပုံစံတစ်ခုဖြစ်၍ ရောဂါ၊ ဖျားနာ၊ ဒဏ်ရာဖြင့် အသက်အန္တရာယ်ရှိသောသူတစ်ဦးဦးကို ဆေးရုံ၌ အပြည့်အဝ ကျန်းမာရေးစောင့်ရှောက်မှုမပေးနိုင်မီ ကျင့်သုံးသောပုံစံတစ်ခုဖြစ်သည်။
လေ့ကျင့်ထားသော ကျန်းမာရေးဆိုင်ရာပုဂ္ဂိုလ်များ (အရေးပေါ် ကျန်မာရေးစောင့်ရှောက်ပေးသော ကျွမ်းကျင်သူများ၊ အနီးနားက ထိုဗဟုသုတရှိသော သာမန်ပုဂ္ဂိုလ်များ) က ဆောင်ရွက်ပေးနိုင်သည်။
ရုတ်တရက် နှလုံးခုန်ရပ်ပြီး (၄)မိနစ်မှ (၆)မိနစ်အတွင်း နှလုံးကို ပြန်ခုန်လာအောင် မပြုလုပ်နိုင်ပါက ဦးနှောက်ပါ ပျက်စီးသွားနိုင်သဖြင့် လူနာကို အသက်ပြန်ရှင်လာအောင် မပြုလုပ်နိုင်ပါ။
ထို့ကြောင့် နှလုံးခုန်ခြင်းနှင့် အသက်ရှူခြင်းတို့ကို အမြန်ဆုံးပြန်လည်ရရှိလာအောင် ဆောင်ရွက်ပေးနိုင်ရန် ချက်ချင်း အခြေခံ အသက်ကယ် အထောက်အကူပြုနည်းကို ချက်ချင်းစတင် ဆောင်ရွက်ပေးနိုင်ရန် လွန်စွာမှ အရေးကြီးသည်။
အသက်ကယ်အထောက်အကူပြုနည်း ကွင်းဆက် ရုတ်တရက် အသက်ရှူခြင်းနှင့် နှလုံးခုန်ရပ်သွားခဲ့သော လူနာတစ်ယောက်ကို အသက်ကယ်လိုပါလျှင် ကွင်းဆက်(၄)ခုကို မနှောင့် မနှေး ဆက်တိုက် အမြန်ဆုံး ဆောင်ရွက်ပေးရန် လိုအပ်ပါသည်။
ပထမကွင်းဆက်မှာ လူနာလဲကျသွားသည်နှင့် တပြိုင်နက် အနီးအနားရှိသူတစ်ဦးက ချက်ချင်းဆေးရုံဆေးခန်းများအား အကြောင်းကြားရန် လိုအပ်ပါသည်။
ဒုတိယကွင်းဆက်မှာ ထိုသူကပင် လူနာ၏နှလုံးပုံမှန်ပြန်ခုန်လာပြီး အသက်ပြန်ရှူလာအောင် အမြန်ဆုံး အခြေခံအသက်ကယ် အထောက်အကူပြုနည်းကို သုံးရမည်ဖြစ်သည်။
တတိယကွင်းဆက်မှာ ဆေးရုံဝန်ထမ်းများရောက်ရှိလာပြီး လူနာကို ဆေးရုံအရေးပေါ်ဌာနသို့ပို့ကာ အရေးပေါ်ဆေးများ၊ နှလုံးနှိုးစက်(Defibrillator)တို့ကို သုံး၍ နှလုံးကို ပုံမှန်ပြန်ခုန်လာအောင် ပြုလုပ်ပေးခြင်းတို့ ဖြစ်သည်။
စတုတ္ထကွင်းဆက်မှာ လိုအပ်ပါက အထူးကြပ်မတ်ဆောင်တွင် အသက်ရှူအထောက်အကူပြုစက်(Ventilator) စသည်တို့ဖြင့် အသက်ရှူပုံမှန် ဖြစ်သွားသည်အထိ အမြန်ဆုံးအဆင့်မြင့်စောင့်ရှောက်ကုသမှု ဆောင်ရွက်ပေးမည် ဖြစ်သည်။
ရုတ်တရက် အသက်ဆုံးရှုံးစေနိုင်သော အကြောင်းအရာများ(Sudden Death) ရုတ်ခြည်း နှလုံးခုန်ရပ်သွားခြင်း နှလုံးရောဂါဟူသမျှသည် နှလုံးခုန်ခြင်းကို ရုတ်တရက် ရပ်သွားစေနိုင်သည်။
အထူးသဖြင့် နှလုံးသွေးကြောပိတ်သွားလျှင် နှလုံးခုန် ရုတ်တရက် ရပ်သွားတတ်သည်။
ဤသို့ဖြင့် နှလုံးသွေးကြောပိတ်သည့် လူနာများ၏ ထက်ဝက်မျှသည် ဆေးရုံသို့ မရောက်နိုင်ဘဲ ဖြစ်သည့်နေရာမှာပင် ရုတ်ခြည်း အသက်ဆုံးရှုံးတတ်သည်။
အသက်ရှူလမ်းကြောင်း ပိတ်ဆို့ခြင်း အရာဝတ္တုများကြောင့် အသက်ရှူလမ်းကြောင်း ပိတ်ဆို့သွားပါကလည်း အသက်ရှူရပ်ပြီး (၄-၅)မိနစ်အတွင်း နှလုံးခုန်ပါ ရပ်တန့်သွားနိုင်သည်။
ကလေးများတွင် မကြာခဏ လေဝင်လမ်းကြောင်းကို အရာဝတ္တုများ ပိတ်ဆို့တတ်သည်။
လူကြီးများ အစားအစာ ပိတ်ဆို့၍လည်းကောင်း၊ သတိမေ့မြောနေစဉ် ပါးစပ်ထဲရှိ သွားတုများ၊ အန်ဖတ်များ ပိတ်ဆို့၍ လည်းကောင်း သို့မဟုတ် လျှာအနောက်သို့ ခေါက်ဝင်သွား၍သော်လည်းကောင်း၊ ရုတ်တရက် အသက်ရှူလမ်းကြောင်း ပိတ်ဆို့ပြီး အသက်ရှူ နှလုံးခုန် ရပ်သွားနိုင်သည်။
ရေနစ်ခြင်း ရေနစ်လျှင် အသက်ရှူရပ်ပြီး မကြာမီ နှလုံးခုန်ပါ ရပ်တန့်သွားသည်။
လေဖြတ်ခြင်း လေဖြတ်သူတွင် အသက်ရှူခြင်းကို ထိန်းချုပ်သည့် ဦးနှောက်၏အစိတ်အပိုင်းတွင် သွေးကြောပိတ်၊ သွေးယိုသွားပါက ရုတ်ခြည်းအသက်ရှူရပ်ပြီး မကြာမီ နှလုံးခုန်ပါ ရပ်တန့်သွားနိုင်သည်။
ဆေးအလွန်အကျွံသောက်သုံးမှု အချို့သောဆေးများ(ဥပမာ-အိပ်ဆေး၊ ဘိန်းမှထုတ်သော ဆေးများ) အလွန်အကျွံသောက်သုံးမိပါကလည်း အသက်ရှူခြင်း ထိန်းချုပ်သည့် ဦးနှောက်အစိတ်အပိုင်း ပျက်စီးခြင်း၊ အသက်ရှူရပ်ကာ နှလုံးခုန်ပါ ရပ်နိုင်သည်။
မီးခိုးများ ရှူရှိုက်မိခြင်း မီးလောင်စဉ်အတွင်း မီးခိုးများကို ရှူရှိုက်မိလျှင်လည်း ရုတ်တရက် အသက်ဆုံးရှုံးနိုင်သည်။
ဓာတ်လိုက်ခြင်း၊ မိုးကြိုးပစ်ခြင်း ဓာတ်လိုက်ခြင်း၊ မိုးကြိုးပစ်ခြင်းတို့ကြောင့် ရုတ်တရက် နှလုံးရပ်တန့်ရာမှ အသက်ရှူပါ မကြာမီ ရပ်သွားမည်ဖြစ်သည်။
ပြင်းထန်သော ရင်ခေါင်းဒဏ်ရာ ရင်ခေါင်းပြင်းထန်စွာ ဒဏ်ရာရလျှင်လည်း ရုတ်တရက် အသက်ရှူရပ်ပြီး နှလုံးခုန်ရပ်နိုင်သည်။
(ဥပမာ-ကားတိုက်မှု) အထက်ဖော်ပြပါ အခြေအနေများတွင် လူနာများအား အချိန်မီ ကယ်မည့်သူမရှိလျှင် ရာနှုန်းပြည့် အသက်ဆုံးရှုံးရမည် ဖြစ်သည်။
လူတစ်ဦးတစ်ယောက်သည် အသက်ရှူခြင်းနှင့် နှလုံးခုန်ရပ်သွားသည်ကို ယေဘုယျအားဖြင့် သေသည် ဟု မှတ်ချက်ချလေ့ ရှိသည်။
သို့ရာတွင် ဘေးပတ်ဝန်းကျင်ရှိ တစ်ဦးတစ်ယောက်က (၄)မိနစ်မှ (၆)မိနစ်အတွင်း လျင်မြန်ဖျတ်လတ်စွာ အခြေခံအသက်ကယ် အထောက်အကူပြုနည်းကို ကျင့်သုံးပေးပါက လူနာများ၏ ထက်ဝက်သည် အသက်ပြန်ရှင်လာနိုင်မည် ဖြစ်ပါသဖြင့် လူတိုင်းသည် အခြေခံ အသက်ကယ် အထောက်အကူပြုနည်းကို ကျင်လည်မှန်ကန်မြန်ဆန်စွာ ကျင့်သုံးပေးတတ်ရန် လိုအပ်သည်ကို အသိပေးလိုသည်။
နှလုံးဖွဲ့စည်းတည်ဆောက်ပုံ နှလုံးသည် ကြွက်သားများဖြင့် ပြုလုပ်ထားသော အခေါင်းပွ အင်္ဂါအစိတ်အပိုင်းဖြစ်သည်။
ရင်ခေါင်းထဲတွင် အဆုတ်နှင့် ရင်ညွန့်ရိုးတို့ဖြင့် ခြံရံလျက်ရှိသည်။
နှလုံးအရွယ်အစားမှာ လက်သီးဆုပ်ခန့် ပမာဏရှိပြီး နှလုံး၏အလယ်တွင် ကြွက်သားဖြင့် ဖွဲ့စည်းထားသော အကန့်က နှလုံးကို လက်ယာနှင့် လက်ဝဲဘက်အခန်းကြီးများဟူ၍ ပိုင်းခြားထားသည်။
တဖန် လက်ယာနှင့် လက်ဝဲဘက်အခန်းကြီးများကို အပေါ်ခန်းနှင့် အောက်ခန်းများဟူ၍လည်း ထပ်မံပိုင်းခြားလိုက်သဖြင့် စုစုပေါင်း(၄)ခန်း ဖြစ်လာသည်။
နှလုံးအကာ၏ အပြင်ဘက်ဆုံးအလွှာကို(Pericardium)၊ အလယ်ကြွက်သားအလွှာကို(Myocardium)နှင့် အတွင်းဆုံး အမှေးပါးအလွှာကို(Endocardium)ဟု ခေါ်သည်။
အဆို့ရှင်များ (၄)ခုရှိသည့်အနက် (၂)ခုက နှလုံး၏ဝဲယာတွင် အပေါ်ခန်း၊ အောက်ခန်းဟူ၍ ပိုင်းခြားပေးထားသည်။
ကျန်အဆို့ရှင် (၂)ခုသည် နှလုံးမှထွက်သော အဓိကသွေးလွှတ်ကြောကြီး (၂)ခု၏အဝတွင် တည်ရှိပြီး သွေးလည်ပတ်ရာတွင် တစ်ဖက်သို့သာ စီးစေပြီး နောက်ပြန်စီးခြင်းကို တားဆီးထားသည်။
မြန်မာနိုင်ငံ မြေပုံ ၂၀၂၀ ခုနှစ် ဒီဇင်ဘာလ စာရင်းများအရ မြန်မာနိုင်ငံတွင် မြို့နယ် ၃၃၀ ခု၊ ခရိုင် ၇၅ ခု၊ မြို့ ၅၂၃ ခုတို့နှင့် ဖွဲ့စည်းထားသည်။
နေပြည်တော် ပြည်နယ်နှင့် တိုင်းဒေသကြီး အလိုက် တည်ရှိသော မြို့များစာရင်းမှာ အောက်ပါ အတိုင်းဖြစ်သည်။
+မြန်မာနိုင်ငံရှိ မြို့များပြည်နယ်/တိုင်းဒေသကြီး မြို့များမြို့နယ်များ ကချင် ၃၁ ၁၈ ကယား ၁၂၇ ကရင် ၁၉ ၇ ချင်း ၂၀ ၉ မွန် ၁၈ ၁၀ ရခိုင် ၂၅ ၁၇ ရှမ်း ၁၁၂ ၅၅ စစ်ကိုင်း ၄၆ ၃၇ တနင်္သာရီ ၁၇ ၁၀ ပဲခူး ၅၈ ၂၈ မကွေး ၃၂၂၅မန္တလေး ၃၅ ၂၈ ရန်ကုန် ၄၉ ၄၅ ဧရာဝတီ ၄၁ ၂၆ နေပြည်တော် ၈ ၈ စုစုပေါင်း ၅၂၃ ၃၃၀ လူဦးရေအများဆုံး မြို့ကြီးများ အဆင့်(နှစ်အလိုက်ပြောင်းလဲနိုင်ပါသည်။
) မြို့ ၁၉၈၃ သန်းခေါင်စာရင်း ၂၀၀၆ သန်းခေါင်စာရင်း ၂၀၁၄ သန်းခေါင်စာရင်း ပြည်နယ်/တိုင်းဒေသကြီး ၁။
ရန်ကုန်မြို့ ၂,၅၁၃,၀၂၃ ၄,၅၇၂,၉၄၈ ၅,၂၀၉,၅၄၁ ရန်ကုန်တိုင်းဒေသကြီး ၂။
မန္တလေးမြို့ ၅၃၂,၉၄၉ ၁,၂၃၇,၀၂၈ ၁,၂၂၅,၁၃၃ မန္တလေးတိုင်းဒေသကြီး ၃။
နေပြည်တော် ၀* ၉၂၄,၆၀၈ ၁,၁၅၈,၃၆၇ နေပြည်တော် ပြည်ထောင်စုနယ်မြေ ၄။
မော်လမြိုင်မြို့ ၂၁၉,၉၆၁ ၄၅၁,၀၁၁ ၄၉၁,၁၃၀ မွန်ပြည်နယ် ၅။
တောင်ကြီးမြို့ ၁၀၈,၂၃၁ ၁၆၂,၃၉၆ ၃၈၀၆၆၅ ရှမ်းပြည်နယ် ၆။
မုံရွာမြို့ ၁၀၆,၈၄၃ ၁၈၅,၇၈၃ ၃၇၁,၉၆၃ စစ်ကိုင်းတိုင်းဒေသကြီး ၇။
မြစ်ကြီးနားမြို့ ၈၀၃၅၉ ၂၄၈,၈၉၉ ၃၄၀,၂၇၈ ကချင်ပြည်နယ် ၈။
ပခုက္ကူမြို့ ၉၄,၂၃၁ ၁၅၉,၀၀၀ ၃၂၂,၁၅၄ မကွေးတိုင်းဒေသကြီး ၉။
မိတ္ထီလာမြို့ ၉၆,၄၉၂ ၁၈၁,၇၄၄ ၃၀၉,၄၆၅ မန္တလေးတိုင်းဒေသကြီး ၁၀။
ပုသိမ်မြို့ ၁၄၄,၀၉၆ ၂၄၁,၆၂၄၂၈၆,၆၈၄ ဧရာဝတီတိုင်းဒေသကြီး ၁၁။
မြိတ်မြို့ ၈၈,၆၀၀ ၁၇၇,၉၆၁ ၂၈၄,၀၃၇ တနင်္သာရီတိုင်းဒေသကြီး ၁၂။
ပြည်မြို့ ၁၂၉,၅၅၃ ၂၄၃,၀၁၁ ၂၅၁,၁၄၅ ပဲခူးတိုင်းဒေသကြီး ၁၃။
စစ်တွေမြို့ ၁၀၇,၆၂၁ ၁၈၁,၁၇၂ ၁၄၉,၃၄၈ ရခိုင်ပြည်နယ် * ၁၉၈၃ ခုနှစ် သန်းခေါင်စာရင်းကောက်ယူချိန်တွင် နေပြည်တော် မရှိသေးပါ။
၎င်းတို့မှာ- (၁) ဗထူးတပ်မြို့ (ရှမ်းပြည်နယ် တောင်ကြီးခရိုင် ရပ်စောက်မြို့နယ်) (၂) ရဲမွန်တပ်မြို့ (ရန်ကုန်တိုင်းဒေသကြီး ရန်ကုန်မြောက်ပိုင်းခရိုင် လှည်းကူးမြို့နယ်) (၃) ဘုရင့်နောင်တပ်မြို့ (ကရင်ပြည်နယ် ဘားအံခရိုင် သံတောင်ကြီးမြို့နယ်) ကိုးကား *။
K သည် ဧကဒဿမ( ၁၁ လုံး ) မြောက်သော အင်္ဂလိပ်အက္ခရာ တစ်ခုဖြစ်သည်။
ဤအက္ခရာသည် လက်ဖဝါးဖွင့်ထားသည့် ပုံစံ စီမီတစ်ဘာသာ Kap မှ လာသည့် ဂရိအက္ခရာ kppa မှ ဆင်းသက်လာသည်။
ဤအလှည့်အပြောင်းသည် အီဂျစ်ဘာသာရှိ D ကိုယ်စားပြုနေသော လက်ဖဝါး အတွက် ရေးသားထားသော ပုံစံကို စီမီတစ်ဘာသာမှ မွေးစားထားခြင်း ဖြစ်နိုင်သည်။
စီမီတစ်များသည် K ၏ အသံတန်ဖိုးကို သိသာစွာ ခွဲခြားပေးခဲ့သည်။
အဘယ့်ကြောင့်ဆိုသော် သူတို့၏ဘာသာတွင် လက်ဖဝါးအတွက် ထိုအသံထွက်ဖြင့် စတင်ထားခဲ့သောကြောင့် ဖြစ်သည်။
ယနေ့ခေတ် အင်္ဂလပ်ဘာသာတွင်မူ K သည် O.K (သို့မဟုတ်) Okay ဟူသော အသံဖြင့် အသုံးတည့်နေကြလေပြီး ဖြစ်သည်။
ရှေးဟောင်း လက်တင်ကျောက်စာများတွင် C၊ K ၊ Q တို့ကို K နှင့် G (ထိုအရာများသည် ရေးသားရာတွင် မတူချေ။
) တို့၏ အသံများအား ကိုယ်စားပြုရန် အတွက် အသုံးပြုခဲ့ကြသည်။
ပြည့်စုံသော အသံထွက်များ မဖြစ်ပေါ်လာမှီ Q သည် k သို့မဟုတ် g တို့၏ အသံထွက်များ ရေးသားရန် အသုံးပြုခဲ့ကြသည်။
C ၏ အသုံးပြုမှုကို K နှင့် Q တို့၏ အသုံးပြုမှုများ၏ နေရာများတွင် အစားထိုး အသုံးပြုခဲ့ကြသဖြင့် K ၏ အသုံးပြုမှုသည် အချို့သော စာပိုဒ်များတွင်သာ ရှိတော့သည်။
ဥပမာအနေဖြင့် Kalendae မှ Calends ကဲ့သို့သော စာလုံးများဖြစ်သည်။
အသုံးပြုမှု အီဂျစ်အရုပ်စာသင်္ကေတအရေးအသားD Proto-Semitic K ဖိုနီးရှန်း kaph ဩရိုစကမ် K ဂရိ KappadFile:Proto-semiticK-01.png File:PhoenicianK-01.pngFile:EtruscanK-01.png64px အောက်ပါတို့မှာ ယနေ့ခေတ်တွင် K အားအသုံးပြုမှုများ၏ အချို့ဖြစ်သည်။
K သည် ဗီတာမင်ဓာတ်၏ အမည်တစ်ခုဖြစ်သည်။
အပြည်ပြည်ဆိုင်ရာ တိုင်းတာရေးစနစ်တွင် o K သည် ကယ်ဗင်(Kelvin) အတွက် သင်္ကေတတစ်ခုဖြစ်သည်။
ထို့ပြင် အတိုင်းအတာ တစ်ခုဖြစ်သော ကီလို(Kilo) ၏အတိုကောက်အား K ဖြင့် ဖော်ပြပေးသည်။
ဓာတုဗေဒဘာသာရပ်တွင် K သည် ပိုတက်ဆီယမ်(Potassium)၏ သင်္ကေတ ဖြစ်သည်။
ဇီဝ-ဓာတု ပညာရပ်တွင် K သည် လိုင်းစင်း(Lysine)၏ သင်္ကေတ တစ်ခုဖြစ်သေးသည်။
ဆေးပညာရပ်တွင် K သည် ကင်ဆာ(Cancer) ရောဂါအတွက် ဖော်ပြပေးသော သင်္ကေတတစ်ခုဖြစ်သည်။
အရောင်စနစ်တွင် CMYK ဟူ၍ ရှိလေရာ K သည် အနက်ရောင်အား ကိုယ်စားပြုသည်။
ဖဲကစားရာတွင် K သည် ဘုရင် (King) အား ကိုယ်စားပြုသည်။
အပြည်ပြည်ဆိုင်ရာ ခရီးသွားလုပ်ငန်းရှိ မှတ်ပုံတင်ဌာနတွင် K သည် ကမ္ဘောဒီးယားနိုင်ငံ (ကန်ပူချီ-Kampuchea) အား ကိုယ်စားပြုသော အက္ခရာဖြစ်သည်။
NATO အက္ခရာတွင် K အား ကီလို(Kilo) ဟုခေါ်သည်။
ဂရိအက္ခရာတွင် K နှင့် k သည် K k နှင့် ညီမျှသည်။
thumb|An ambulance in San Jose del Cabo, Mexico အရေးပေါ်လူနာတင်ယာဉ် အရေးပေါ်ဖြစ်ရပ်များကြောင့် ထိခိုက်မိသူများကို ကယ်ဆယ်ကုသရာတွင် အရေးပေါ်လူနာတင်ယာဉ်စနစ် ပြည်စုံကောင်းမွန်ရန်အရေးကြီးသည်။
အရေးပေါ်လူနာတင်ယာဉ် အပြင် အရေးပေါ်ကုသမှုစနစ် ကောင်းမွန်ပါက သေဆုံးသူ၏ ၃၀ ရာခိုင်နှုန်း ကိုကာကွယ်နိုင်သည်။
ယာဉ်တိုက်မှု၊ သဘာဝဘေးအန္တရာယ်ဖြစ်ရပ်ဆိုးများနှင့် ဗုံးပေါက်ကွဲမှုကဲ့သို့ဖြစ်စဉ်များ၊ အရေးပေါ်ကျန်းမာရေး ဆိုးရွားမှု အခြေအနေများနှင့် ကြုံတွေ့ရပါက အချိန်မီကယ်ဆယ်ရန် အဆင့်မြင့် အရေးပေါ်လူနာတင်ယာဉ်များလိုအပ်မည်ဖြစ်သည်။
အခြေစိုက်ကုသနိုင်သည့် ဆေးရုံအငယ်စားကဲ့သို့ အသုံးပြုနိုင်သော လူနာတင် ယာဉ်များလည်းလိုအပ်သည်။
ထားရှိခြင်း အရေးပေါ်လူနာတင်ယာဉ်များကိုထားရှိရာတွင် မြို့ပေါ်နှင့် ကျေးလက်မြို့နယ်များဟူ၍ ကွာခြားမှုရှိနိုင်ပြီး မြို့ပြကြီးတစ်ခုတွင် လူဦးရေထူထပ်မှုနှင့်အတူ ပိုမိုအသုံးများမှုပေါ်မူတည်ပြီး လူဦးရေ ၄၀၀၀၀ တွင်တစ်စီးနှုန်းထားရှိသည်။
မိမိနိုင်ငံရှိ လူဦးရေကြောင့် စီးပွားရေး၊ လူမှုရေး၊ အုပ်ချုပ်ရေး၊ နိုင်ငံရေး အခက်အခဲများ ပေါ်ပေါက်လာလေ့ရှိသည်။
ယင်းကို ‘လူဦးရေ ပေါက်ကွဲမှု’ (population explosion) ဟု ခေါ်သည်။